en da en da da da ro da da da sv da da en sv da en nl nl da nb da da da da en da fr da da en
Aabye, Karen Lydia - Nordic Women's Literature
Aabye var grossererdatter fra Nørrebro, tog pigeskoleeksamen, blev kontorist og siden vidt berejst journalist. Fra romandebuten Der er langt til Paris, 1939, boltrede hun sig hjemmevant i fjerne tider, steder og miljøer. I centrum for handlingen står kvindeskikkelser, der både er gæve og i besiddelse af en følsom opladthed.
Hendes gennembrud som romanforfatter kom med Kisum Bakke-trilogien: Det skete ved Kisum Bakke, 1942, Fruen til Kejsergaarden, 1943, og Vi der elsker Livet, 1944. Martine-serien er en handlingsmættet emigrantroman i fem bind: Martine, 1950, Min søn Janus, 1951, Brænd dine skibe, 1952, Det gyldne land, 1953, og Den røde dal, 1954. Foruden romanerne, der nåede et stort publikum i ind- og udland, har hun skrevet rejse- og erindringsbøger samt essays. Hendes naturessays, fine personlige stykker i reportageform, foreligger i udvalg i Fra mit skovhus, 1968.
Udvalgt litteratur om forfatteren
Torben Brostrøm og Mette Winge (red.): Danske digtere i det 20. århundrede, bd. 3, 1981
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.